hotchpotch/miracl-hf-unified huggingface dataset:
Charlie näytännössä
Charlie näytännössä ("A Night in the Show") on Charlie Chaplinin ohjaama vuoden 1915 lyhytelokuva.
"Charlie näytännössä" perustui Chaplinin sketsiin ”Mumming Birds”, jota hän esitti Fred Karnon varieteeryhmässä. Karno piti yleensä tarkkaa huolta omistuksistaan, mutta ilmeisesti ”Mumming Birds” -sketsistä ei ollut tehty minkäänlaista esitysoikeuksia koskevaa sopimusta. Chaplin lisäsi alkuperäiseen sketsiin myös hieman uutta materiaalia. "Charlie näytännössä" oli myös ensimmäinen elokuva, jossa Chaplin näytteli tuplaroolissa.
Hyvä terroristi
Hyvä terroristi () on Doris Lessingin romaani vuodelta 1985. Siinä Lessing tarkastelee vasemmistolaista militanttia tyyliä ja idealismin ja terrorismin välistä pientä eroa ironisin silmin. Päähenkilö Alice pitää itseään sitoutuneena vallankumouksellisena. Hän tuntee vastarinna menetelmät mutta ei ymmärrä poliittisia ideologioita, ja muuttaessaan taloaan oikeaksi kommuuniksi saa asuintovereikseen ja holhottavikseen tovereita, jotka ottavat hänet äitihahmokseen.
Kirjan kieltä ja kerrontaa on kehuttu, mutta sen maailmankuva on lohduton.
Teos pääsi Booker-palkinto-ehdokkaiden joukkoon ja sai W.H. Smith -kirjallisuuspalkinnon sekä italialaisen Mondello-palkinnon.
Alkuteos: The Good Terrorist, 1985. Jonathan Cape Ltd, ISBN 0-224-02323-3
Suomennos Hyvä terroristi suom. Elina Hytönen, 1987. Otava, ISBN 9511085255
Taulumäki
Taulumäki on Jyväskylän 12. kaupunginosa. Taulumäen pohjoisosan muodostaa kannas Tuomiojärven ja Palokkajärven välissä. Tuomiojärven rannassa oli aiemmin Tuomiojärven leirintäalue, joka on kaavoitettu tulevaksi Kivelänrannan asuinalueeksi.
Eteläinen Taulumäki on pienkerrostalo- ja omakotitalovaltaista asuinaluetta Nelostien ja Nisulan välissä. Taulumäen nähtävyyksiä ovat Taulumäen kirkko sekä kolme vanhaa puutaloa Rajakadun varrella. Myös Jyväskylän rauhanyhdistys sijaitsee Taulumäellä.
Kaksikymmentä minuuttia rakkautta
Kaksikymmentä minuuttia rakkautta ("Twenty Minutes of Love") on yhdysvaltalainen lyhyt mykkäelokuva, jota pidetään ensimmäisenä Charlie Chaplinin ohjaamana ja käsikirjoittamana elokuvana.
"Kun Charlie Chaplin sai rukkaset" -elokuvan valmistusvaiheessa Chaplin ilmoitti tuottaja Marc Sennettille olevansa valmis ohjaamaan jatkossa omat elokuvansa. Sennett suostui ehdotukseen, kun Chaplin lupasi kiinnittää 1 500 dollarin takuusumman, jonka hän olisi maksanut, jos hänen elokuvastaan tulisi esityskelvoton. Chaplinin ensimmäisestä ohjaustyöstä ei ole kuitenkaan aivan varmuutta. Hän kirjoitti itse omaelämäkerrassaan 1964, että se olisi ollut "Charlie sateessa". Kuitenkin vuodelta 1914 säilyneessä dokumentissä Chaplin esittelee myös ennen elokuvaa "Charlie sateessa" julkaistun elokuvan "Kaksikymmentä minuuttia rakkautta" omakseen.
Chaplin on elokuvassa kulkuri, joka varastaa puistossa taskuvarkaalta kellon. Kulkuri antaa kellon taskuvarkaan tyttöystävälle, johon haluaa tehdä vaikutuksen. Kulkuri joutuu tämän takia yhteenottoihin kellon todellisen omistajan taskuvarkaan ja lain kanssa.
Paulliinihappo
Paulliinihappo on omega-7-rasvahappo, jota esiintyy mm guaranassa ja maapähkinässä ("Arachis hypogaea"). Yhdiste muistuttaa kaavaltaan eikoseenihappoa.
Tennis kesäolympialaisissa 2012 – miesten kaksinpeli
Miesten tenniksen kaksinpelit kesäolympialaisissa 2012 pelattiin 28. heinäkuuta – 5. elokuuta 2012 välisenä aikana. Ottelut pelattiin All England Lawn Tennis and Croquet Clubilla, Wimbledonissa, Lontoossa.
Kilpailun järjestämisestä vastasivat Kansainvälinen Olympiakomitea (KOK) sekä International Tennis Federation (ITF), ja se oli osa miesten ATP-kiertuetta.
Rafael Nadal oli hallitseva mestari voitettuaan kultaa Pekingissä 2008. Hän ei kuitenkaan ollut puolustamassa sitä Lontoossa jäätyään tyystin pois Espanjan kisajoukkueesta. Nadalin piti olla Espanjan lipunkantajana avajaisissa.
Turnauksen toisella kierroksella nähtiin kaikkien aikojen pisin kolmieräinen tennisottelu olympialaisissa, kun Ranskan Jo-Wilfried Tsonga ja Kanadan Milos Raonic pelasivat kolme tuntia ja 57 minuuttia. Viimeinen, kolmas erä, joka päättyi Tsongan voittoon lukemin 6–3, 3–6, 25–23, kesti 180 minuuttia. Välierässä nähtiin vieläkin pidempi ottelu, kun Sveitsin Roger Federer voitti Argentiinan Juan Martín del Potron neljä tuntia ja 25 minuuttia kestäneessä ottelussa luvuin 3–6, 7–6, 19–17. Se on kaikkien aikojen pisin kolmieräinen ottelu ammattilaistenniksessä.
Mestaruuden voitti brittiläinen Andy Murray, joka voitti loppuottelussa Roger Federerin. Roger Federer "(loppuottelu)"
 Novak Đoković "(välierät)"
 Andy Murray (olympiavoittaja)
 David Ferrer "(3. kierros)"
 Jo-Wilfried Tsonga "(puolivälierät)"
 Tomáš Berdych "(1. kierros)"
 Janko Tipsarević "(3. kierros)"
 Juan Martín del Potro "(välierät)" Juan Mónaco "(2. kierros)"
 John Isner "(puolivälierät)"
 Nicolás Almagro "(puolivälierät)"
 Gilles Simon "(3. kierros)"
 Marin Čilić "(2. kierros)"
 Fernando Verdasco "(1. kierros)"
 Kei Nishikori "(puolivälierät)"
 Richard Gasquet "(2. kierros)"
Luettelo televisiosarjan Game of Thrones näyttelijöistä
Tämä luettelo listaa yhdysvaltalaisen televisiosarjan "Game of Thronesin" näyttelijät ja hahmot. "Game of Thrones" on David Benioffin ja D. B. Weissin luoma televisiosarja, joka perustuu George R. R. Martinin kirjasarjaan "Tulen ja jään laulu".
= Päärooli
Omega-7-rasvahapot
Omega-7-rasvahapot ovat tyydyttymättömiä rasvahappoja, joiden hiili-hiilisidos sijaitsee hiiliketjun päässä seitsemännen hiilen kohdalla. Monityydyttymättömillä omega-7-rasvahapoilla rakenne on muotoa CH3-(CH2)5-CH=CH-(CH2)n-CO2H. Omega-7-rasvahappoja esiintyy runsaasti australianpähkinäöljyssä ja tyrnimarjojen sisältämässä öljyssä. Esimerkkiyhdisteitä ovat muun muassa palmitoleiinihappo, vakseenihappo ja paulliinihappo. Lisäksi tunnetaan neljä ryhmään kuuluvaa yhdistettä, joilla ei ole virallista IUPAC-nimeä.
Luettelo televisiosarjan Kolmas kivi auringosta jaksoista
Kolmas kivi auringosta on yhdysvaltalainen tilannekomediasarja, jota esitettiin NBC-televisiokanavalla. Sarja päähenkilöinä on neljä avaruusolentoa, jotka ovat saapuneet ulkoavaruudesta ja ottaneet Solomonin perheen ulkomuodon tutkiakseen maapallon ihmisiä ja heidän tapojaan. Perheeseen kuuluu ylipäällikkö Dick Solomon (John Lithgow), turvallisuusupseeri Sally Solomon (Kristen Johnston), tiedustelu-upseeri Tommy Solomon (Joseph Gordon-Levitt) ja lähetin Harry Solomon (French Stewart). Ensimmäisen tutkimuskohteensa, tohtori Mary Albrightin (Jane Curtin), Dick tapaa työssään yliopistolla.
Sarjaa tuotettiin kaikkiaan kuusi tuotantokautta ja 139 jaksoa, jotka esitettiin Yhdysvalloissa vuosina 1996–2001. Suomessa jaksot esitettiin ensimmäisen kerran MTV3:lla vuosina 1996–2002. Myöhemmin sarjaa esitettiin uusintana vuoteen 2010 asti myös MTV3:n sisarkanavalla Subilla. Suomessa TV5 esitti sarjaa vuosina 2012–2014. Kanava antoi tuotantokausien 1–4 jaksoille uudet suomenkieliset nimet eikä nimennyt viimeisiä tuotantokausia lainkaan.
Club-Mate
Club-Mate on kofeiinipitoinen, mate-uutteesta tehty hiilihapotettu virvoitusjuoma. Saksalainen Loscher-panimo alkoi tuottaa sitä vuonna 1924.Club-Matessa on tavallisia virvoitusjuomia hieman korkeampi kofeiinipitoisuus (20 mg / 100 ml) mutta alhaisempi sokeripitoisuus. Club-Matea myydään 0,33 ja 0,50 litran pulloissa.
Dietenhofenilainen Geola Beverages kehitteli ja markkinoi Club-Maten alun perin nimellä "Sekt-Bronte". Juoma tunnettiin vain paikallisesti, kunnes Loscher osti sen ja alkoi markkinoida sitä nimellä Club-Mate. Tuoteperheeseen kuuluu myös jäätee "Club-Mate IceT Kraftstoff", jossa on perusversiota hieman korkeampi kofeiinipitoisuus (22 mg / 100 ml). Myös Club-Mate-pohjaisia juomasekoituksia on kehitetty, esimerkiksi vodka-mate sekä rommia ja Club-Matea sisältävä "Tschunk".
Joulukuussa 2007 Loscher toi markkinoille rajoitetun erän Club-Mate winter editionia, jossa alkuperäiseen reseptiin oli lisätty kardemummaa, kanelia, tähtianista ja sitrusuutetta. Siitä lähtien talviversiota on ollut rajoitetusti saatavilla talviaikaan.
Vuonna 2009 markkinoille tuli Club-Mate Cola ‑kolajuoma.
Marraskuussa 2011 välittäjiä oli Loscherin listauksen mukaan 31 maassa, pääasiassa Euroopassa mutta myös Kanadassa, Australiassa, Israelissa, Turkissa ja Etelä-Afrikassa. Suomessa Club-Matea myydään ainakin Punnitse & Säästä -myymälöissä.
Club-Mate on saavuttanut suosiota eurooppalaisessa hakkerikulttuurissa. Bruce Sterling kirjoitti "Wired"-lehdessä, että Club-Mate on saksalaisen Chaos Computer Clubin ja sanfransiscolaisen Noisebridge-hackerspacen suosikkijuoma.
Radu Mihaileanu
Radu Mihaileanu, oik. "Mihăileanu" (s. 23. huhtikuuta 1958 Bukarest, Romania) on juutalainen romanialaissyntyinen ranskalainen elokuvaohjaaja ja käsikirjoittaja. Hän muutti Romaniasta vuonna 1980 Israeliin ja myöhemmin Ranskaan. Hän valmistui Pariisissa IDHECin elokuvaoppilaitoksesta. Elokuvatyönsä ohessa hän on julkaissut vuonna 1987 runokokoelman "Une vague en mal de mer". Hänen elokuvansa "La Source des femmes" tuli ensi-iltaan kilpailusarjassa vuonna 2011 Cannesin elokuvajuhlilla. Elokuva "Mene, näe, elä" oli vuonna 2006 César-ehdokkaana.
Paul Coussa
Paul Coussa (9. syyskuuta 1917 Aleppo – 7. heinäkuuta 2012) oli syyrialaissyntyinen arkkipiispa. Hänet vihittiin papiksi 17. huhtikuuta 1941 ja nimitettiin Antiokian syyrialaiskatolisen patriarkaatin vihkipiispaksi sekä Colonia in Armenian titulaaripiispaksi 26. elokuuta 1969. Piispaksi vihkiminen seurasi 21. joulukuuta. Pääkonsekraattorina toimi Ignace Pierre XVI Batanian, jota avustivat George Layek ja Joseph Gennangi.
27. kesäkuuta 1983 Coussa sai nimityksen Bagdadin armenialaiskatolisen arkkieparkian johtoon. Hän toimi sen arkkipiispana, kunnes jäi eläkkeelle 13. lokakuuta 2001.
Maramureșin puukirkot
Maramureşin puukirkot sijaitsevat Maramureşin alueella Pohjois-Transylvaniassa Romaniassa. Niihin kuuluu lähes sata puurakenteista kirkkoa, joiden arkkitehtuuriset ratkaisut vaihtelevat. Rakennukset ovat Romanian ortodoksisen kirkon omaisuutta. Maramureşin kirkot ovat puurakennelmia, joiden erityispiirteitä ovat rakennusten länsipäädyn pitkät ja kapeat kellotornit.
Näitä kirkkoja rakennettiin 1600-luvulta 1800-luvulle. Osa niistä korvasi paikalla sijainneet vanhemmat kirkot. Kirkkojen freskot on maalattu naivistisen värikkäiksi ja ne kuvaavat Raamatun tarinoita.
Kahdeksan kirkoista liitettiin vuonna 1999 Unescon maailmanperintöluetteloon.
Seuraavat kirkot kuuluvat Unescon maailmanperintöluetteloon.
Neitsyt Marian kirkko rakennettiin vuonna 1720, ja siitä tuli kylän pääkirkko 1806. Kaksikerroksinen pylväshalli yhdistää länsipuolisen kellotornin portaikolla. Kirkko on alueen suurimpia puukirkkoja.
Nikolaos Ihmeidentekijän kirkko rakennettiin vuonna 1643. Rakennusvuosi katosi sen rakenteista vuoden 1923 laajennuksen aikana. Kirkon eritystuntomerkkinä on kellotornin neljä erillistä tornia.
Pyhän Paraskevin kirkko rakennettiin vuonna 1770. Kirkkoon rakennettiin parveke urkuja varten vuonna 1920, jolloin osa seinään maalatuista freskoista tuhoutui.
Puinen kirkko korvasi tataarien tuhoaman kirkon vuonna 1717. Se sijaitsee pienellä mäellä.
Kirkko on rakennettu vuosina 1796–1998. Korkeaa kellotornia kehystää neljä pienempää tornia. Kirkon maalaukset on maalannut 1811 paikallinen taiteilija. Osa näistä maalauksista on entisöity.
Kirkko on alueen vanhimpia puukirkkoja. Se valmistui vuonna 1604. Sitä korotettiin 1700-luvulla ja 1800-luvulla siihen rakennettiin pylväshalli. Kirkon maalaukset ovat säilyneet hyvin, ja niitä yhdistää aikakauden sotaisuus ja siihen liittyvä uskonnollisuus.
Kirkko on rakennettu vuonna 1663 Suciun kylään. Se siirrettiin Rogoziin vuonna 1883 vanhan kirkon paikalle. Kirkon maalaukset on tehnyt kaksi paikallista taiteilijaa, ja heidän puumerkkinsä on edelleen luettavissa: ""...pelottavana vuonna 1717, tataarien aikakautena"".
Kirkko valmistui vuonna 1767, ja se oli sen hetken Euroopan korkein puukirkko (72 m). Kirkko on suorakaiteen muotoinen, ja siinä on monikulmion muotoinen alttari.
Maramureşin alueella on pitkä puurakentamisen historia. Rakentamistaito on siirtynyt jälkipolville, mikä edesauttaa kirkkojen restaurointityössä. Romanian vallankumouksen jälkeen kirkkojen kuntoon on alettu kiinnittää huomiota, ja alueelle on rakennettu uusia kirkkoja vanhoja perinteitä kunnioittaen.
Camilo Diaz Gregorio
Camilo Diaz Gregorio (25. syyskuuta 1939 Cuyapo – 21. toukokuuta 2018) oli filippiiniläinen roomalaiskatolinen piispa. Hänet vihki papiksi Luigi Traglia 1. joulukuuta 1963. Hänet nimitettiin Cebun arkkihiippakunnan vihkipiispaksi sekä Giruksen titulaaripiispaksi 12. tammikuuta 1987. Piispaksi vihkiminen seurasi 29. maaliskuuta. Pääkonsekraattorina toimi José Tomás Sánchez, jota avustivat Cesare Zacchi ja Antônio do Carmo Cheuiche.
Gregorio sai 20. toukokuuta 1989 nimityksen Bacolodin hiippakunnan johtoon, ja hänet asetettiin sen piispaksi 27. heinäkuuta. Hän erosi tehtävistään 18. elokuuta 2000, mutta sai 13. syyskuuta 2003 nimityksen Batanesin prelaatiksi.
Takedda
Takedda oli keskiaikainen kauppapaikka ja kuparin tuotannon keskus Saharan eteläosassa Aïrvuoriston länsipuolella. Sen sijaintipaikkana pidetään Nigerin Azelikiä 25 kilometriä Teguidda-n-Tesemtistä koilliseen.
Berberien perustaman ja 1300-luvulla Maliin kuuluneen Takeddan kauppayhteydet ulottuivat pohjoisessa Ghatiin, Ouarglaan ja Egyptiin sekä etelässä nykyisen Nigerian alueelle. Lännestä sinne tuotiin Ghanan kultaa. Takeddan kuparia käytettiin Sudanin alueella valuuttana. Paikkakunta oli myös huomattava islamilaisuuden keskus.
1400-luvulle tultaessa Takedda joutui tuaregien alaisuuteen. Se tuhoutui noin vuonna 1561 sodassa Agadezin sulttaanikuntaa vastaan.
Vicente Macanan Navarra
Vicente Macanan Navarra (s. 22. tammikuuta 1939 Mambusao) on filippiiniläinen roomalaiskatolinen piispa. Hänet vihittiin papiksi 7. huhtikuuta 1962 ja nimitettiin Capizin arkkihiippakunnan vihkipiispaksi sekä Velefin titulaaripiispaksi 23. huhtikuuta 1979. Piispaksi vihkiminen seurasi 26. kesäkuuta. Pääkonsekraattorina toimi Antonio José Frondosa, jota avustivat Amado Paulino y Hernandez ja Alberto Jover Piamonte.
Navarra sai 21. marraskuuta 1987 nimityksen Kabankalanin ja 24. toukokuuta 2001 Bacolodin piispaksi.
Douglas XB-19
Douglas XB-19 oli experimental-lentokone ja Yhdysvaltain ensimmäisiä yrityksiä superraskaaksi strategiseksi Pommikoneeksi. Se jäi kuitenkin vain arviointiasteelle, ja vain yksi ainut lentokone valmistui prototyyppinä. Sen käyttötarkoituksena olisi ilmeisesti olleet natsi-Saksan suorat pommitukset Yhdysvalloista, jos Britannia olisi joutunut antautumaan Saksalle.
Koekonetyypin kehittely ei suinkaan ollut turhaa, sillä pian tulivat sotanäyttämölle sekä Boeing B-29 että Convair B-36 Peacemaker, jota edelsi Consolidated B-32 Dominator. XB-19:n ensilento tapahtui 27. kesäkuuta 1941.
XB-19:n ilmeisiä heikkouksia olivat hidas lentonopeus, 336 km/h, ja matala lakikorkeus, 6 705 metriä. Maksimilentomatka oli kuitenkin hyvin kunnioitettava: 12 472 kilometriä. Suurin hyötykuorma eli pommilasti oli peräti 16 329 kilogrammaa. Puolustusaseina oli kaksi 37 millin tykkiä, viisi 12,7 millin konekivääriä, sekä kuusi 7,62 millin konekivääriä. Kone oli hyvin suuri, ja sen voimanlähteinä oli neljä mäntämoottoria. Jopa Wright R-3350 Cyclone, tuon aikakautensa eräs kaikkein voimakkaimmista, oli tyypille selkeästi alitehoinen. Voimanlähde oli Allisonin rivimoottori V-3420-11, jonka teho oli 2 600 hevosvoimaa.
Araouane
Araouane on kylä Timbuktun piirin Salamin kunnassa Malissa. Se sijaitsee keskellä Saharaa 269 kilometriä Timbuktusta pohjoiseen. Kylän kautta kulkee Timbuktun ja Taoudennin välinen autiomaareitti. Asukkaita on 922 henkeä (vuonna 2009).
Araouane mainitaan ensimmäisen kerran 1300-luvulla. Aikoinaan se oli tärkeä karavaanireitin pysähdyspaikka, jonka kautta kulki muun muassa kultaa, orjia ja suolaa. Saharan ylittäneen kaupankäynnin tyrehdyttyä paikkakunta menetti merkityksensä ja sen asukasmäärä väheni voimakkaasti.
Kylä on täysin riippuvainen muualta tuodusta ruuasta. Ainoan polttoaineen muodostaa kamelinlanta. Asukkaat ovat pääosin songhaita ja loput maureja. Suuri osa miehistä työskentelee Taoudennin suolakaivoksilla.
Kirjailija Ernst Aebi kuvaa Araouanen elämää kirjassaan "Seasons of Sand". Aebin yritykset saada kyläläiset kasvattamaan itse elintarvikkeensa ja kehittää matkailua epäonnistuivat 1990-luvulla alkaneen tuaregikapinan takia. Sittemmin kylään on rakennettu koulu ja terveysasema.
Anna Rüh
Anna Rüh (s. 17. kesäkuuta 1993) on saksalainen kiekonheittäjä.
Vuonna 2010 Rüh karsiutui alle 20-vuotiaiden MM-kilpailuissa loppukilpailusta. Seuraavana vuonna hän saavutti alle 20-vuotiaiden EM-kilpailuissa hopeaa kiekonheitossa tuloksella 58,10 m ja pronssia kuulantyönnössä tuloksella 16,01 m. Kiekonheitossa hän hävisi maannaiselleen Shanice Craftille 55 senttimetriä.
Toukokuussa 2012 Rüh heitti kiekkoa 63,04 m, joka oli viiteentoista vuoteen paras alle 20-vuotiaan heittämä tulos maailmassa. Helsingin EM-kilpailuissa 2012 hän sijoittui kiekonheitossa neljänneksi tuloksella 62,65 m. Saman vuoden alle 20-vuotiaiden MM-kilpailuissa Barcelonassa hän voitti kultaa tuloksella 62,38 m. Hän heitti voittotuloksensa viimeisellä kierroksella ollen sitä ennen kolmantena. Hänen maannaisensa Shanice Craft oli tällä kertaa toinen. Lontoon olympialaisissa hän sijoittui yhdeksänneksi tuloksella 61,36 m. Alle 23-vuotiaiden EM-kilpailuissa Tampereella 2013 Rüh ja Shanice Craft ottivat kiekonheitossa kaksoisvoiton, Rühin voittotuloksen ollessa 61,45 m.
Rüh sijoittui Zürichin EM-kilpailuissa 2014 neljänneksi tuloksella 62,46. Hän sai hopeaa alle 23-vuotiaiden EM-kilpailuissa Tallinnassa 2015 tuloksella 61,27. Lontoon MM-kilpailuissa 2017 hän karsiutui loppukilpailusta.
Antonio José Frondosa
Antonio José Frondosa (13. kesäkuuta 1909 Dumalag – 19. syyskuuta 1993) oli filippiiniläinen roomalaiskatolinen arkkipiispa. Hänet vihittiin papiksi 8. maaliskuuta 1936 ja nimitettiin Capizin piispaksi 5. maaliskuuta 1952, sitten sen arkkipiispaksi 17. tammikuuta 1976. Frondosan konsekroi piispaksi 28. toukokuuta 1952 José Maria Cuenco, jota avustivat Manuel Yap ja Miguel Acebedo y Flores.
Frondosa osallistui Vatikaanin toiseen kirkolliskokoukseen. Hän jäi eläkkeelle 18. kesäkuuta 1986.
Asahi
Asahi (, 旭 tai あさひ, ”aamuaurinko”) voi tarkoittaa seuraavia asioita:
José Maria Cuenco
José Maria Cuenco (19. toukokuuta 1885 – 8. lokakuuta 1972) oli filippiiniläinen roomalaiskatolinen arkkipiispa. Hänet vihittiin papiksi 11. kesäkuuta 1914 ja nimitettiin Jaron hiippakunnan vihkipiispaksi sekä Hemerian titulaaripiispaksi 22. marraskuuta 1941. Piispaksi vihkiminen seurasi 27. joulukuuta 1942. Pääkonsekraattorina toimi Guglielmo Piani, jota avustivat Cesare Marie Guerrero ja Mariano Madriaga.
Cuenco sai 24. marraskuuta 1945 nimityksen Jaron piispaksi ja 29. kesäkuuta 1951 sen arkkipiispaksi. Hän osallistui Vatikaanin toiseen kirkolliskokoukseen ja 87-vuotiaana virassa.
Renato Pine Mayugba
Renato Pine Mayugba (s. 4. joulukuuta 1955) on filippiiniläinen roomalaiskatolinen piispa. Hänet vihittiin papiksi Lingayen-Dagupanin arkkihiippakuntaan 25. huhtikuuta 1981 ja nimitettiin sen vihkipiispaksi sekä Centurionesin titulaaripiispaksi 18. lokakuuta 2005. Piispaksi vihkiminen seurasi 27. joulukuuta. Pääkonsekraattorina toimi Antonio Franco, jota avustivat Oscar V. Cruz ja Ramon B. Villena.
Shanice Craft
Shanice Craft (s. 15. toukokuuta 1993) on saksalainen kiekonheittäjä ja kuulantyöntäjä.
Vuonna 2009 Craft sijoittui kolmanneksi alle 18-vuotiaiden MM-kilpailuissa. Seuraavana vuonna hän voitti kultaa nuorten kesäolympialaisissa. Vuonna 2011 hän voitti kultaa alle 20-vuotiaiden EM-kilpailuissa. Saksa otti kilpailussa kaksoisvoiton Anna Rühin ollessa toinen.
Alle 20-vuotiaiden MM-kilpailuissa 2012 Craft voitti kultaa kuulantyönnössä ja hopeaa kiekonheitossa. Kuulantyönnössä hän työnsi karsinnan ensimmäisellä kierroksella uuden ennätyksensä 16,41 m ja loppukilpailussa ensimmäisellä kierroksella voittotuloksen 17,15 m. Kiekonheitossa Craft ja Rüh ottivat jälleen kaksoisvoiton: Rüh kultaa tuloksella 62,38 m ja Craft hopeaa tuloksella 60,42 m. He ohittivat viimeisellä kierroksella kilpailua johtaneen Shelbi Vaughanin.
Tampereen alle 23-vuotiaiden EM-kilpailuissa 2013 Craft sijoittui sekä kuulantyönnössä että kiekonheitossa toiseksi. Kiekonheitossa hän otti Rühin kanssa jälleen kaksoisvoiton. Hän saavutti Tallinnan alle 23-vuotiaiden EM-kilpailuissa 2015 kultaa kiekonheitossa tuloksella 63,83 ja hopeaa kuulantyönnössä tuloksella 17,29.
Zürichin EM-kilpailuissa 2014 hän sai pronssia kiekonheitossa tuloksella 64,33. Ensimmäisissä aikuisten MM-kisoissaan, Pekingissä 2015, hän sijoittui kiekonheitossa seitsemänneksi tuloksella 63,10. Hän saavutti pronssia jälleen Amsterdamin EM-kilpailuissa 2016 tuloksella 63,89. Rio de Janeiron olympialaisissa hän oli yhdestoista. Berliinin EM-kilpailuissa 2018 hän sai pronssia tuloksella 62,46.
Lähde
Mojang
Mojang AB on ruotsalainen videopelejä kehittävä yritys, jonka pääkonttori sijaitsee Södermalmilla, Tukholmassa. Yhtiö on tunnettu yli 100 miljoonaa kopiota myyneestä Minecraft -pelistään, jota yhtiö yhä päivittää aktiivisesti.
Yryityksen perusti Markus "Notch" Persson toukokuussa 2009 nimellä Mojang Specifications. Yhtiö on kehittänyt myös muita pelejä, kuten Scrolls, Cobalt ja Cobalt WASD. Yhtiö on myös tuottanut yhdessä Telltale Gamesin kanssa -pelin. Yhtiön julkaisemattomia pelejä ovat muun muassa Rex Kwon Do ja 0x10c. Muut yhtiön julkaisut eivät ole kuitenkaan saavuttaneet yhtä suurta suosiota kuin Minecraft.
Yhtiö nousi uutisiin syyskuussa 2014, kun yhdysvaltalainen teknologiayhtiö Microsoft osti sen lähes kahdella miljardilla eurolla.
Oscar V. Cruz
Oscar V. Cruz (s. 17. marraskuuta 1934 Balanga) on filippiiniläinen roomalaiskatolinen arkkipiispa. Hänet vihittiin papiksi 10. helmikuuta 1962 ja nimitettiin Manilan arkkihiippakunnan vihkipiispaksi sekä Martiranon titulaaripiispaksi 4. maaliskuuta 1976. Piispaksi vihkiminen seurasi 3. toukokuuta. Pääkonsekraattorina toimi Bruno Torpigliani, jota avustivat Jaime Lachica Sin ja Artemio G. Casas.
22. toukokuuta 1978 Cruz nimitettiin San Fernandon arkkihiippakunnan johtoon. Hän erosi tehtävistään 24. lokakuuta 1988 ja sai 15. heinäkuuta 1991 nimityksen Lingayen-Dagupanin arkkipiispaksi, jona hän toimi, kunnes jäi eläkkeelle 8. syyskuuta 2009.
Hetan Majatalo
Hetan Majatalo on Lapin läänin vanhin toiminnassa oleva, samassa perheessä ja suoraan alenevassa sukupolvessa pysynyt matkailualan perheyritys, joka toimii nyt jo neljännessä sukupolvessa. Hotelli Hetan Majatalo on samalla Enontekiön uusin hotelli.
Anna Kreeta ja Fredrik Vuontisjärvi avasivat matkailijoille majatalon kotiinsa vuonna 1924. Lapin sodan jälkeen Retriikin mäki tuhoutui täysin. Kreetan ja Vuontisjärven lapset perustivat kaupan ja kestikievarin, joka sai Suomen viimeiset kestikievarioikeudet. Kauppa suljettiin 1970-luvulla. Toinen sukupolvenvaihdos tehtiin ja uudet omistajat rakensivat hotellirakennuksen majatalon välittömään läheisyyteen.
Majatalo sijaitsee Enontekiön kirkonkylän keskustassa. Se on sijainnut koko ajan samalla mäellä, jota kutsutaan Reetrikin mäeksi. Lapin sodassa lähes kaikki Hetan kylän talot paloivat, mutta Kalle ja Maija rakensivat Majatalon samalle paikalle. Pihapiirissä on Hetan ensimmäinen uudisrakennus, pikkupirtti, sekä hotellirakennusta lukuun ottamatta kaikki pihan rakennukset on tehty heti sodan jälkeen.
Antonio Franco
Antonio Franco (s. 24. maaliskuuta 1937 Puglianello, Italia) on roomalaiskatolinen arkkipiispa, joka on luonut uran Pyhän istuimen diplomaattina. Hänet vihittiin papiksi Telese o Cerreto Sannitan hiippakuntaan 10. heinäkuuta 1960. Hänet nimitettiin Gallesiumin titulaariarkkipiispaksi ja apostoliseksi nuntiukseksi Ukrainaan 28. maaliskuuta 1992. Piispaksi vihkiminen seurasi 26. huhtikuuta. Pääkonsekraattorina toimi paavi Johannes Paavali II, jota avustivat Franciszek Macharski ja Angelo Sodano.
Franco sai 6. huhtikuuta 1999 nimityksen apostoliseksi nuntiukseksi Filippiineille ja sitten 21. tammikuuta 2006 Israeliin ja Kyprokselle. 21. tammikuuta 2006 hänet nimitettiin lisäksi apostoliseksi delegaatiksi Jerusalemiin ja Palestiinaan.
Ramon B. Villena
Ramon B. Villena (s. 16. maaliskuuta 1939 Reina Mercedes) on filippiiniläinen roomalaiskatolinen piispa. Hänet vihittiin papiksi 30. maaliskuuta 1963 ja nimitettiin Tagumin hiippakunnan vihkipiispaksi sekä Tuccin titulaaripiispaksi 16. maaliskuuta 1982. Piispaksi vihkiminen seurasi 2. heinäkuuta. Pääkonsekraattorina toimi Bruno Torpigliani, jota avustivat Teodulfo Sabugal Domingo ja Pedro Rosales Dean.
Villena sai 17. elokuuta 1985 nimityksen Bayombongin koadjuuttoripiispaksi, ja 15. syyskuuta 1986 hänestä tuli sen piispa.
Teodulfo Sabugal Domingo
Teodulfo Sabugal Domingo (5. syyskuuta 1910 Baggao – 3. kesäkuuta 2002) oli filippiiniläinen roomalaiskatolinen arkkipiispa. Hänet vihittiin papiksi Tuguegaraon hiippakuntaan 3. huhtikuuta 1938 ja nimitettiin sen johtoon 29. huhtikuuta 1957. Piispaksi vihkiminen seurasi 2. heinäkuuta. Pääkonsekraattorina toimi Egidio Vagnozzi, jota avustivat Alejandro Olalia ja Peregrin de la Fuente Néstar.
Domingo sai 21. syyskuuta 1974 nimityksen Tuguegaraon arkkipiispaksi, jona hän toimi, kunnes jäi eläkkeelle 31. tammikuuta 1986. Hän osallistui Vatikaanin toiseen kirkolliskokoukseen.
Bernard Arnault
Bernard Arnault (s. 5. maaliskuuta 1949 Roubaix, Ranska) on ranskalainen liikemies. Arnault on ylellisyystuotteita valmistavan LVMH:n toimitusjohtaja ja omistaa yhtiöstä noin kolmasosan. Arnault’n omaisuuden arvo oli helmikuussa 2018 noin 65,1 miljardia Yhdysvaltain dollaria, mikä tekee hänestä maailman 7:nneksi rikkaimman ja Euroopan rikkaimman henkilön
Arnault syntyi yrittäjäperheeseen. Hän kävi École polytechnique -insinöörikoulun ja työskenteli perheensä rakennus- ja kiinteistöyrityksessä valmistumisensa jälkeen. Vuonna 1981 sosialistien valtaannousun jälkeen Arnault muutti vaimoineen ja lapsineen Yhdysvaltoihin ja jatkoi rakennusyrittämistä Palm Beachissa Floridassa.
Arnault palasi Ranskaan vuonna 1983 ja osti "Boussac"-tekstiiliyrityksen, johon Christian Dior -brandi kuului. Vuonna 1989 Arnault onnistui saamaan omistukseensa Louis Vuittonin, ja hän nosti sekä Diorin että Vuittonin liiketoiminnan kansainvälisesti menestyväksi. 1990-luvulla Arnault osti useita luksusmerkkejä kuten Givenchy, TAG Heuer ja Sephora, sekä useita alkoholimerkkejä.
Forbes nimesi Arnault’n vuoden 2012 muotihenkilöksi (”Fashion’s Person Of The Year”). Vuonna 2014 valmistui Arnault’n rakennuttama Luis Vuitton -säätiön taidemuseo.
Arnault asuu Pariisissa. Hän on toista kertaa naimisissa ja hänellä on viisi lasta. Nuoruudessaan Arnault opiskeli pianonsoittoa, ja myös hänen vaimonsa ja äitinsä ovat pianisteja.
Se käy kuin leikiten
Se käy kuin leikiten ("It’s a Gift", televisioesityksissä käytetty myös nimeä "Sehän käy kuin leikiten") on Norman Z. McLeodin ohjaama yhdysvaltalainen komediaelokuva vuodelta 1934.
Elokuvan päätähtenä on koomikko W. C. Fields. Fields esittää siinä sekatavarakauppiasta nimeltä Harold Bissonette, jonka haaveena on tulla kalifornialaisen appelsiinifarmin omistajaksi. Bissonetten valittavaa vaimoa näyttelee Kathleen Howard. Myös Baby LeRoy esiintyy elokuvassa pikkulapsen roolissa. Monet elokuvan sketseistä olivat saaneet alkunsa W. C. Fieldsin vaudeville-esityksistä.
"Se käy kuin leikiten" nimettiin vuonna 2010 yhdysvaltalaiseen National Film Registry -arkistoon. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Alejandro Olalia
Alejandro Olalia (26. helmikuuta 1913 Bacolor – 2. tammikuuta 1973) oli filippiiniläinen roomalaiskatolinen arkkipiispa. Hänet vihittiin papiksi 23. maaliskuuta 1940 ja nimitettiin Tuguegaraon hiippakunnan koadjuuttoripiispaksi sekä Zelan titulaaripiispa 14. toukokuuta 1949. Piispaksi vihkiminen seurasi 25. heinäkuuta. Pääkonsekraattorina toimi Constancio Jurgens, jota avustivat Rufino Jiao Santos ja Cesare Marie Guerrero.
Olaliasta tuli 6. toukokuuta 1950 Tuguegaraon piispa. Hänet nimitettiin 28. joulukuuta 1953 Lipan piispaksi ja 20. kesäkuuta 1972 sen arkkipiispaksi, jona hän toimi loppuikänsä. Hän osallistui Vatikaanin toiseen kirkolliskokoukseen.
The Amazing Spider-Man
The Amazing Spider-Man on yhdysvaltalainen Marvel Comicsin julkaisema sarjakuva, jossa esiintyy fiktiivinen supersankari Hämähäkkimies (). Sarjakuvan historia alkaa vuoden 1963 maaliskuusta, jolloin sitä alettiin julkaista ensimmäistä kuukausittaisena sarjakuvalehtenä. Hämähäkkimies oli tehnyt ensiesiintymisensä Marvel Comicsin "Amazing Fantasy" -lehdessä ennen kuin hahmo sai oman lehtensä. Sarjakuvalehden nimeä kantava elokuva julkaistiin Yhdysvalloissa 3. heinäkuuta 2012.
Zanoni Demettino Castro
Zanoni Demettino Castro (s. 23. tammikuuta 1962 Vitória da Conquista) on brasilialainen roomalaiskatolinen piispa. Hänet vihittiin papiksi Vitória da Conquistan hiippakuntaan 28. joulukuuta 1986 ja nimitettiin São Mateusin piispaksi 3. lokakuuta 2007. Piispaksi vihkiminen seurasi 24. marraskuuta. Pääkonsekraattorina toimi Geraldo Lyrio Rocha, jota avustivat Celso José Pinto da Silva ja Aldo Gerna. Demettino Castro asetettiin virkaansa 15. joulukuuta.
Aldo Gerna
Aldo Gerna (s. 7. toukokuuta 1931) on italialaissyntyinen, Brasiliassa toiminut roomalaiskatolinen piispa. Hänet vihittiin Comboni-lähetyssaarnaajien papiksi 22. joulukuuta 1956 ja nimitettiin São Mateusin piispaksi 18. toukokuuta 1971. Piispaksi vihkiminen seurasi 1. elokuuta. Pääkonsekraattorina toimi João Batista da Mota e Albuquerque, jota avustivat Luís Gonzaga Peluso ja Quirino Adolfo Schmitz.
Gerna jäi eläkkeelle 3. lokakuuta 2007.
Peregrin de la Fuente Néstar
Peregrin de la Fuente Néstar (30. huhtikuuta 1899 – 14. toukokuuta 1966) oli espanjalaissyntyinen, Filippiineillä toiminut roomalaiskatolinen piispa. Hänet vihittiin dominikaanien papiksi 10. kesäkuuta 1924 ja nimitettiin Batanes and the Babuyan Islandsin prelaatiksi sekä Mylasan titulaaripiispaksi 2. heinäkuuta 1951. Piispaksi konsekroinnin suoritti 29. syyskuuta Egidio Vagnozzi, jota avustivat Alejandro Olalia ja Rufino Jiao Santos.
De la Fuente Néstar osallistui Vatikaanin toiseen kirkolliskokoukseen ja kuoli 67-vuotiaana virassa.
Geraldo Lyrio Rocha
Geraldo Lyrio Rocha (s. 14. maaliskuuta 1942 Fundão) on brasilialainen roomalaiskatolinen arkkipiispa. Hänet vihittiin papiksi Vitórian arkkihiippakuntaan 15. elokuuta 1967 ja nimitettiin sen vihkipiispaksi sekä Thelepten titulaaripiispaksi 14. maaliskuuta 1984. Piispaksi vihkiminen seurasi 31. toukokuuta. Pääkonsekraattorina toimi Silvestre Luís Scandián, jota avustivat Arnaldo Ribeiro ja Florentino Zabalza Iturri.
Lyrio Rocha sai 23. huhtikuuta 1990 nimityksen Colatinan piispaksi, 16. tammikuuta 2002 Vitória da Conquistan arkkipiispaksi ja 11. huhtikuuta 2007 Marianan arkkipiispaksi, joksi hänet asetettiin 23. kesäkuuta.
Décio Zandonade
Décio Zandonade (s. 2. joulukuuta 1942 Venda Nova do Imigrante) on brasilialainen roomalaiskatolinen piispa. Hänestä tuli salesiaani 16. tammikuuta 1967, ja hän sai pappisvihkimyksensä 11. joulukuuta 1972. Hänet nimitettiin Belo Horizonten arkkihiippakunnan vihkipiispaksi ja Gemellae in Byzacenan titulaaripiispaksi 11. joulukuuta 1996. Piispaksi konsekroinnin suoritti 2. helmikuuta 1997 Serafim Fernandes de Araújo, jota avustivat Onofre Cândido Rosa ja Luiz Mancilha Vilela.
Zandonade sai 14. toukokuuta 2003 nimityksen Colatinan piispaksi.
Douglas B-18 Bolo
Douglas B-18 Bolo on ennen toista maailmansotaa Yhdysvalloissa käyttöön otettu keskiraskas pommikone. Konetyypin määrittely ja tuotantotilaukset tehtiin vuoden 1936 tammikuussa. Alkusarjan tuotanto käsitti 133 konetta.
Konetyypin rakenne perustui varsin pitkälle saman valmistajan matkustajakonetyyppeihin DC-2 ja DC-3. Voimanlähde oli 2 × Wright R-1820-53 Cyclone -tyyppiset tähtimoottorit. Teho oli tuhat hevosvoimaa. Myöhemmin konetta valmistettiin kahdessa tuotantosarjassa kaikkiaan 217 koneyksilöä. Koneen huippunopeus oli 346 km/h ja lakikorkeus 7 285 metriä. Pommikuormaa kone pystyi kuljettamaan maksimissaan 2 948 kilogrammaa. Puolustusaseina oli eri ampumoihin sijoitetut kolme 7,62 mm konekivääriä, jotka olivat eri ampumoissa jokainen.
Konetyyppi vedettiin etulinjan käytöstä vuoteen 1942 mennessä ja korvattiin lähinnä Boeing B-17:llä. Sitä saatettiin käyttää kuitenkin sukellusveneitä vastaan tehdyssä toiminnassa (ASW).
Brandon Marshall
Brandon Marshall (s. 23. maaliskuuta 1984, Pittsburgh, Pennsylvania) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelasi vuonna 2012 NFL-liigan Chicago Bearsissa.
Marshall on valittu urallaan kolmesti NFL:n tähdistöotteluun Pro Bowliin.
Denver Broncos varasi Keski-Floridan yliopistossa pelanneen Marshallin NFL:n varaustilaisuudessa vuonna 2006, tilaisuuden neljännellä kierroksella. Hän pelasi Denverissä neljän kauden ajan, kunnes tuli kaupatuksi Miami Dolphinsin joukkueeseen. Seuraavat kaksi kautta Marshall vietti Miamissa, kunnes hänet myytiin jälleen, tällä kertaa Chicago Bearsiin.
Chicagossa Marshall pääsee pelaamaan Denverin ajoiltaan tutun pelinrakentajan Jay Cutlerin kanssa.
Marshall kärsii epävakaasta persoonallisuudesta, joka luokitellaan vakavaksi persoonallisuushäiriöksi.
Tom Gustafsson
Tom Gustafsson (s. 7. lokakuuta 1976 Turku) on suomalainen uransa lopettanut koripalloilija.
Gustafsson aloitti pääsarjakoripallon vuonna 1993 Lahden NMKY:n paidassa. Suomesta hän siirtyi pelaamaan yliopistokoripalloa Buffalon yliopistoon, josta hän jatkoi yhden kauden jälkeen itävaltalaiseen BK Klosterneuburgiin. Gustafsson palasi kotimaahan vuonna 1999 ja pelasi loppu-uransa aina vuoteen 2005 asti Namika Lahdessa. Vuonna 2008 hän teki paluun kahdeksan ottelun ajaksi pääsarjatasolle Lahden paidassa.
Gustafsson on ollut vuodesta 2012 naimisissa hiihtäjän Aino-Kaisa Saarisen kanssa. Heillä on yksi yhteinen tyttö (Amanda, s. 2016).
Çağla Büyükakçay
Çağla Büyükakçay (s. 28. syyskuuta 1989 Adana) on turkkilainen tennispelaaja. Parhaimmillaan hän on ollut kaksinpelissä WTA-listan sijalla 82 huhtikuussa 2016. Hän on voittanut urallaan yhden WTA-turnauksen kaksinpelissä. Büyükakçay aloitti tenniksenpeluun 8-vuotiaana. Hänen valmentajanaan toimii Can Uner.
Huhtikuussa 2016 Büyükakçay saavutti uransa ensimmäisen WTA-turnausvoiton päihitettyään Istanbulin turnauksen loppuottelussa Danka Kovinićin. Turnauksen jälkeen Büyükakçay nousi ensimmäistä kertaa urallaan maailmanlistan 100 parhaan joukkoon. Hän oli ensimmäinen turkkilaisnainen, joka saavutti WTA-turnauksen välieräpaikan, finaalipaikan ja lopulta turnausvoiton. Ranskan avoimissa 2016 Büyükakçay teki historiaa voittamalla ensimmäisenä turkkilaisnaisena Grand Slam -kaksinpeliottelun. Hän ja toinen turkkilaisnainen İpek Soylu olivat myös kaikkien aikojen ensimmäiset Turkkia edustaneet naispelaajat Grand Slam -turnauksessa. Hän voitti turnauksen avauskierroksella Aljaksandra Sasnovitšin. Toisella kierroksella hän hävisi Anastasija Pavljutšenkovalle.
Tomáš Král
Tomáš Král (s. 29. joulukuuta 1992 Plzeň, Tšekkoslovakia) on tšekkiläinen jääkiekkomaalivahti, joka pelaa kotimaansa toiseksi korkeimmalla sarjatasolla 1. Národní Hokejová Ligan HC Slavia Prahassa lainalla Extraliga-joukkue HK Hradec Královésta.
Král on HC Plzeňin kasvatti. Hän voitti sen U18-joukkueessa mestaruuden vuonna 2008. Král siirtyi jo 16-vuotiaana Norjaan ja Lillehammer IK:hon kaudeksi 2009–2010. Hän pelasi runkosarjan suurimmaksi osaksi sen miesten kakkosjoukkueessa, Norjan I-divisioonassa, jossa Král toimi ykkösmaalivahtina. Hän torjui samalla kaudella myös Lillehammerille U19-junioreiden hopeaa. Kauden 2010–2011 Král toimi edellisen kauden tapaan Lillehammerin kakkosjoukkueen ykkösmaalivahtina ja vahvisti myös sen U19-joukkuetta, joille hän torjui mestaruuden. Král pääsi samalla kaudella pelaamaan myös kaksi ottelua Norjan pääsarjassa, GET-liigassa.
Kaudeksi 2011–2012 Král siirtyi Suomeen ja Hämeenlinnan Pallokerhon A-nuoriin. Hän vaihtoi sieltä kuitenkin kesken kauden Oulun Kärppien A-nuoriin, joiden kakkosmaalivahtina Král toimi Olli Kälkäjälle. Toukokuussa 2012 hän teki elokuun loppuun asti ulottuvan try-out -sopimuksen Mestis-joukkue Kajaanin Hokin kanssa. Král sai vuoden mittaisen sopimuksen joukkueeseen. Hän pelasi Hokissa 12 ottelua ja kymmenen ottelua lainalla Suomi-sarjan Iisalmen Peli-Karhuissa, kunnes Král siirtyi loppukauden kattaneella sopimuksella TuToon tammikuussa 2013. Hän voitti kauden päätteeksi Mestis-pronssia.
Huhtikuussa 2013 Král teki vuoden mittaisen jatkosopimuksen TuTon kanssa, mutta molemmat osapuolet purkivat sen kuitenkin yhteisymmärryksessä jo heinäkuussa. Vain pari päivää myöhemmin Král teki sopimuksen Lempäälän Kisan kanssa. Hän pelasi joukkueessa kolme ottelua sekä yhden ottelun ottelun lainalla Suomi-sarjan KOO-VEE:ssa ja jäi LeKissä vähälle vastuulle SM-liigalainojen myötä. Lopulta joukkue lainasi hänet alustavasti kahdeksi kuukaudeksi kotimaahansa Extraliga-joukkue HC Sparta Prahaan lokakuun 2013 lopulla. Král teki Extraliga-debyyttinsä 29. marraskuuta 2013 vieraissa PSG Zlínia vastaan. Sparta johti ottelua vielä ensimmäisen erän jälkeen 1-4, mutta toisessa erässä hän päästi neljä maalia alle kuuden minuutin aikana ja lopulta Král vaihdettiin Tomáš Pöpperleen ajassa 25.38. Hän ehti torjua ottelussa yhteensä 13 kertaa. Ottelu jäi Králille kauden 2013–2014 ainoaksi Extraligassa ja hän pelasi loppukautensa pääosin sarjatasoa alempana 1. Národní Hokejová Ligan HC Litomericessa. Král jatkoi joukkueessa myös kauden 2014–2015.
Kaudeksi 2015–2016 Král teki vuoden mittaisen sopimuksen HK Hradec Královén kanssa. Hän aloitti kautensa lainalla HC Litomericessa ja lokakuussa 2015 Hradec Králové lainasi Králin loppukaudeksi edelliskeväänä 1. ligaan pudonneen HC Slavia Prahan paitaan.
Král toimi Tšekin kolmosmaalivahtina alle 20-vuotiaiden MM-kilpailuissa vuonna 2012 ja alle 18-vuotiaiden MM-kilpailuissa vuonna 2010, mutta hän ei päässyt kummassakaan turnauksessa Tšekin kokoonpanoon. Yhteensä Králilla on tilillään kahdeksan nuorten ja kaksi poikien maaottelua.
Králin isä Tomáš Sr. toimii Tšekin jääkiekkoliiton puheenjohtajana.
Jay Cutler (amerikkalaisen jalkapallon pelaaja)
Jay Christopher Cutler (s. 29. huhtikuuta 1983 Santa Claus, Indiana) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Miami Dolphinsissa.
Cutler on valittu ammattilaisurallaan kerran NFL:n tähdistöotteluun Pro Bowliin.
Denver Broncos varasi Vanderbiltin yliopiston joukkueessa yliopistojalkapalloa pelanneen Cutlerin vuoden 2006 NFL:n varaustilaisuuden ensimmäisellä kierroksella, 11. pelaajana. Hän pelasi Denverissä kolmen kauden ajan, kunnes tuli kaupatuksi Chicago Bearsin riveihin. Hän edusti Bearsia kahdeksan kauden ajan, kunnes toukokuussa 2017 hän ilmoitti lopettavansa pelaajauransa. Kuitenkin kolme kuukautta myöhemmin hän elokuussa 2017 hän teki yksivuotisen sopimuksen Miami Dolphinsiin, jonka pelinrakentaja Ryan Tannehill oli loukkaantunut.
Cutler on kihloissa näyttelijä Kristin Cavallarin kanssa. Ensimmäisen kerran he kihlautuivat huhtikuussa 2011, mutta erosivat myöhemmin palatakseen pian taas yhteen. Pariskunta ilmoitti tammikuussa 2012 odottavansa ensimmäistä lastaan.
Cutler sairastaa tyypin I diabetestä eli ns. "nuoruusiän diabetestä". Sairaus vaatii päivittäisiä insuliinipistoksia.
Jaakko Piironen
Jaakko Piironen (11. helmikuuta 1928 Leppävirta – 15. heinäkuuta 2012 Helsinki) oli metsänhoitaja ja Metsähallituksen pääjohtaja. Hän hoiti tätä virkaa 1986–1992.
Piironen kuoli 84-vuoden ikäisenä.
Laurentiuslainen kokoelma
Laurentiuslainen kokoelma tai Laurentiuksen kronikka on tähän päivään asti säilynyt kronikkakokoelma, joka sisältää vanhimman Nestorin kronikan ja sen myöhäisemmät versiot. Se sisältää lähinnä Pohjois-Venäjän alueen historiaa.
Kokoelman kopioi Laurentius-niminen munkki Nižni Novgorodista vuonna 1377 Dmitri Konstantinovitšille, joka oli Suzdalin prinssi. Tämän kopion Laurentius teki sittemmin hävinneestä kokoelmasta, joka oli koottu suuriruhtinas Mihail Jaroslavitšille vuonna 1305. Teos jatkaa kronologiaa aina vuoteen 1305 asti, mutta jostain syystä vuodet 898–922, 1263–83 ja 1288–9 puuttuvat. Kreivi Aleksei Musin-Puškin sai laurentiuslaisen kokoelman haltuunsa vuonna 1792 ja lahjoitti sen Venäjän kansalliskirjastoon Pietariin.
Aloísio Jorge Pena Vitral
Aloísio Jorge Pena Vitral (s. 23. huhtikuuta 1955 Rio de Janeiro) on brasilialainen roomalaiskatolinen piispa. Hänet vihittiin papiksi Belo Horizonten arkkihiippakuntaan 18. tammikuuta 1986 ja nimitettiin sen vihkipiispaksi sekä Thubursicum-Buren titulaaripiispaksi 11. helmikuuta 2006. Piispaksi vihkiminen seurasi 25. maaliskuuta. Pääkonsekraattorina toimi Walmor Oliveira de Azevedo, jota avustivat Décio Zandonade ja Sebastião Roque Rabelo Mendes.
Pena Vitral sai 25. marraskuuta 2009 nimityksen Teófilo Otonin piispaksi.
Cristiano Portela de Araújo Pena
Cristiano Portela de Araújo Pena (11. elokuuta 1913 Rio de Janeiro – 2. elokuuta 2000) oli brasilialainen roomalaiskatolinen piispa. Hänet vihittiin papiksi 18. syyskuuta 1937 ja nimitettiin Divinópolisin hiippakunnan johtoon 19. helmikuuta 1959. Piispaksi vihkiminen seurasi 17. toukokuuta. Pääkonsekraattorina toimi Armando Lombardi, jota avustivat João Resende Costa ja Geraldo María de Morais Penido.
Portela de Araújo Pena osallistui Vatikaanin toiseen kirkolliskokoukseen. Hän erosi tehtävistään Divinópolisin piispana 26. maaliskuuta 1979.
Joaquim Giovanni Mol Guimarães
Joaquim Giovanni Mol Guimarães (s. 6. tammikuuta 1960 Ponte Nova) on brasilialainen roomalaiskatolinen piispa. Hänet vihittiin salesiaanien papiksi 16. heinäkuuta 1988. Vuonna 1992 hänet inkardinoitiin papiksi Belo Horizonten arkkihiippakuntaan, ja 11. helmikuuta 2006 hänet nimitettiin sen vihkipiispaksi ja Galtellin titulaaripiispaksi. Piispaksi vihkiminen seurasi 25. maaliskuuta. Pääkonsekraattorina toimi Walmor Oliveira de Azevedo, jota avustivat Décio Zandonade ja Sebastião Roque Rabelo Mendes.
André Haddad
André Haddad BS (20. syyskuuta 1930 – 13. joulukuuta 2017) oli libanonilainen arkkipiispa. Hänet vihittiin papiksi 13. kesäkuuta 1954 ja nimitettiin Zahleh e Furzolin arkkieparkian johtoon 14. kesäkuuta 1983. Piispaksi vihkiminen seurasi 7. elokuuta. Pääkonsekraattorina toimi Maximos V Hakim, jota avustivat Nicolas Hajj ja Saba Youakim.
Haddad jäi eläkkeelle 24. kesäkuuta 2010.
Geraldo María de Morais Penido
Geraldo María de Morais Penido (6. syyskuuta 1918 – 15. marraskuuta 2002) oli brasilialainen roomalaiskatolinen arkkipiispa. Hänet vihittiin papiksi Belo Horizonten arkkihiippakuntaan 4. huhtikuuta 1942 ja nimitettiin sen vihkipiispaksi sekä Avissan titulaaripiispaksi 10. maaliskuuta 1956. Piispaksi vihkiminen seurasi 11. toukokuuta. Pääkonsekraattorina toimi Antônio dos Santos Cabral, jota avustivat Helder Pessoa Câmara ja Luis do Amaral Mousinho.
De Morais Penido sai 30. marraskuuta 1957 nimityksen Juiz de Foran koadjuuttoripiispaksi, ja 9. kesäkuuta 1958 hänestä tuli sen piispa. 14. huhtikuuta 1962 hän sai nimityksen Juiz de Foran arkkipiispaksi. 1. joulukuuta 1977 hän sai nimityksen Aparecidan koadjuuttoriarkkipiispaksi; 18. syyskuuta 1982 hänestä tuli sen arkkipiispa. Hän jäi eläkkeelle 12. heinäkuuta 1995.
De Morais Penido osallistui Vatikaanin toiseen kirkolliskokoukseen.
Eurico dos Santos Veloso
Eurico dos Santos Veloso (s. 13. huhtikuuta 1933) on brasilialainen roomalaiskatolinen arkkipiispa. Hänet vihittiin papiksi Juiz de Fora arkkihiippakuntaan 22. syyskuuta 1962 ja nimitettiin sen vihkipiispaksi sekä Selian titulaaripiispaksi 12. maaliskuuta 1987. Piispaksi vihkiminen seurasi 5. heinäkuuta. Pääkonsekraattorina toimi Juvenal Roriz, jota avustivat Antônio Carlos Mesquita, Sebastião Roque Rabelo Mendes, Hélio Gonçalves Heleno ja Lélis Lara.
22. toukokuuta 1991 Veloso sai nimityksen Luzin koadjuuttoripiispaksi, ja 18. toukokuuta 1994 hänestä tuli sen piispa. 28. marraskuuta 2001 hän sai nimityksen Juiz de Foran arkkipiispaksi, jona hän toimi, kunnes jäi eläkkeelle 28. tammikuuta 2009.
Antônio dos Santos Cabral
Antônio dos Santos Cabral (8. lokakuuta 1884 Propriá – 15. marraskuuta 1967) oli brasilialainen roomalaiskatolinen arkkipiispa. Hänet vihittiin papiksi 1. marraskuuta 1907 ja nimitettiin Natalin hiippakunnan johtoon 1. syyskuuta 1917. Piispaksi konsekroinnin suoritti 14. huhtikuuta 1918 Joaquim Arcoverde de Albuquerque Cavalcanti, jota avustivat Sebastião Leme da Silveira Cintra ja Cláudio José Gonçalves Ponce de Leon.
Dos Santos Cabral sai 21. marraskuuta 1921 nimityksen Belo Horizonten piispaksi, jonka virkaan hänet asetettiin 30. huhtikuuta 1922. Hänet nimitettiin 1. helmikuuta 1924 Belo Horizonten arkkipiispaksi, jona hän toimi, kunnes kuoli 83-vuotiaana virassa.
Hidas televisio
Hidas televisio () on televisio-ohjelmien lajityyppi, joka tarkoittaa erittäin pitkiä (ja etenemiseltään hitaita) televisiolähetyksiä, joilla katetaan kokonaisuudessa jokin tietty tapahtuma.
Hitaalle televisiolle on keskeisenä osana ohjelmien kommentointi suorien lähetysten aikana sosiaalisessa mediassa.
Hitaan television lajityypin ohjelmat ovat erityisen suosittuja Norjassa. Norjassa on tehty ohjelmia Oslon ja Bergenin välin ajaneesta juhannusjunasta, Hurtigruten-lauttareitistä ja pikkulinnuista. Vuonna 2011 näytettyä 134-tuntia pitkää ohjelmaa Hurtigruten-lauttareitistä katsoi parhaimmillaan yli puolet norjalaisista.
Suomessa esimerkiksi Ylen 13 tuntia kestänyt "Juhannusjuna"-ohjelma kattoi koko 13 tunnin junamatkan Helsingistä Rovaniemelle juhannusyönä 2012. Vuonna 2017 Sub tuotti ohjelman, jossa juhannusyönä auki olleen kaupan kassahihnaa kuvattiin 12 tunnin ajan suorana. Lähetyksestä kolme tuntia oli suorana televisiossa.
Gil Antônio Moreira
Gil Antônio Moreira (s. 9. lokakuuta 1950 Itapecerica) on brasilialainen roomalaiskatolinen arkkipiispa. Hänet vihittiin papiksi Divinópolisin hiippakuntaan 18. joulukuuta 1976 ja nimitettiin São Paulon arkkihiippakunnan vihkipiispaksi sekä Turris in Mauretanian titulaaripiispaksi 14. heinäkuuta 1999. Piispaksi vihkiminen seurasi 16. lokakuuta. Pääkonsekraattorina toimi Alfio Rapisarda, jota avustivat Cláudio Hummes ja Cristiano Portela de Araújo Pena.
Moreira sai 7. tammikuuta 2004 nimityksen Jundiaín piispaksi, jonka virkaan hänet asetettiin 15. helmikuuta. Hän sai 28. tammikuuta 2009 nimityksen Juiz de Foran arkkipiispaksi.
Arnaldo Ribeiro
Arnaldo Ribeiro (7. tammikuuta 1930 Belo Horizonte – 15. joulukuuta 2009) oli brasilialainen roomalaiskatolinen arkkipiispa. Hänet vihittiin papiksi Belo Horizonten arkkihiippakuntaan 13. maaliskuuta 1954 ja nimitettiin sen vihkipiispaksi sekä Sicilibban titulaaripiispaksi 6. marraskuuta 1975. Piispaksi vihkiminen seurasi 27. joulukuuta. Pääkonsekraattorina toimi João Resende Costa, jota avustivat José Ivo Lorscheiter ja Serafim Fernandes de Araújo.
Ribeiro sai 28. joulukuuta 1988 nimityksen Ribeirão Preton arkkipiispaksi, jona hän toimi, kunnes jäi eläkkeelle 5. huhtikuuta 2006.
5-hydroksi-indolyylietikkahappo
5-Hydroksi-indolyylietikkahappo (5-HIAA) on ihmiskehossa serotoniinin pääasiallinen aineenvaihduntatuote. Tähän biokemialliseen reaktioon osallistuvat entsyymit monoamiinioksidaasi ja aldehydidehydrogenaasi suurimmaksi osaksi maksassa.
Kemiallisessa analyysissä virtsanäytteiden 5-HIAA pitoisuus määrittää kehon serotoniinitason.
5-HIAA testataan virtsanäytteestä, joka on tehty happamaksi lisäaineella pH-säätämiseksi arvoon kolme tai alle. Jotkin ruoat ja lääkkeet häiritsevät määrittämistä. 5-HIAA tasot voivat vaihdella erilaisten komplikaatioiden seurauksena, esimerkkinä kasvain, munuaisten vajaatoiminta ja ohutsuolen poisto.
Koska 5-HIAA on serotoniinin aineenvaihduntatuote, testi tehdään usein ohutsuolen enterokromaffiinisoluissa (Kultschitzsky) kasvavan karsinoidisyövän diagnosoimiseksi, sillä nämä vapauttavat suuria määriä serotoniinia. 25 mg/24 tuntia (korkeampi jos potilaalla on imeytymishäiriö) ja tästä suuremmat arvot ovat vahva viite karsinoidista.
Matalat selkäydinnesteen 5-HIAA arvot on liitetty aggressiiviseen käytökseen ja itsemurhaan väkivaltaisin keinoin, korreloiden vähentyneiden serotoniinitasojen kanssa. Nousseet serotoniinitasot sen sijaan ovat yksi tunnetuimmista biologisista löydöksistä autismista kärsivillä henkilöillä ja 5-HIAA tasot voivat heillä olla koholla.
Guido Iván Minda Chalá
Guido Iván Minda Chalá (s. 20. helmikuuta 1960) on ecuadorilainen roomalaiskatolinen piispa. Hänet vihittiin papiksi Ibarran hiippakuntaan 27. kesäkuuta 1998 ja nimitettiin Guayaquilin arkkihiippakunnan vihkipiispaksi sekä Nisa in Lycian titulaaripiispaksi 4. marraskuuta 2009. Piispaksi vihkiminen seurasi 28. marraskuuta. Pääkonsekraattorina toimi Antonio Arregui Yarza, jota avustivat Giacomo Guido Ottonello ja Julio César Terán Dutari.
Abraham Kome
Abraham Boualo Kome (s. 2. heinäkuuta 1969) on kamerunilainen roomalaiskatolinen piispa. Hänet vihittiin papiksi Nkongsamban hiippakuntaan 11. joulukuuta 1999 ja nimitettiin Bafangin piispaksi 26. toukokuuta 2012. Piispaksi vihkiminen seurasi 15. heinäkuuta. Pääkonsekraattorina toimi Piero Pioppo, jota avustivat Samuel Kleda ja Dieudonné Watio.